
KOMUNIKAZZJONI MILL-KUMMISSJONI LILL-PARLAMENT EWROPEW, LILL-KUNSILL U LILL-QORTI TAL-AWDITURI

Rapport dwar l-implimentazzjoni tal-pjan ta' azzjoni biex isaħħu r-rwol ta' sorveljanza tal-Kummissjoni b'ġestjoni konġunta tal-azzjonijiet strutturali

1.
Taqsira eżekuttiva

Il-Kummissjoni adottat pjan ta' azzjoni tad-19 ta’ Frar 2008 biex issaħħaħ is-sorveljanza tal-Istati Membri b'relazzjoni mal-ġestjoni konġunta ta' azzjonijiet strutturali ("il-Pjan ta' Azzjoni")
. L-għan tal-Pjan ta' Azzjoni huwa li jsaħħaħ l-azzjonijiet mill-Kummissjoni li jindirizzaw il-livell għoli ta' żbalji fir-rimborsi għal azzjonijiet strutturali u dgħufijiet fis-sistemi ta' ġestjoni u kontroll tal-Istati Membri. Filwaqt li qies b'mod partikolari l-konklużjonijiet u r-rakkomandazzjonijiet tal-Qorti Ewropea tal-Awdituri fir-Rapport Annwali tagħha għall-2006, il-Pjan ta' Azzjoni stabbilixxa 37 azzjoni, taħt 10 intestaturi ewlenin, li għandhom jitwettqu sal-aħħar tal-2008.

L-azzjonijiet ikopru miżuri preventivi biex jinkisbu iktar kontrolli effettivi mill-Istati Membri, miżuri korrettivi biex jiżguraw li rimborsi irregolari jkunu maqbuda u rkuprati għall-baġit tal-UE, u miżuri għat-titjib tal-kwalità tar-rappurtar ta' dejta essenzjali mill-Istati Membri u mill-Kummissjoni li huma essenzjali mill-Kummissjoni għall-monitoraġġ tal-effettività ta' sistemi ta' kontrol multiannwali. L-approċċ huwa li jnaqqas ir-riskju residwu ta' żball minn naħa billi japplika miżuri għat-titjib tas-sistemi ta' sorveljanza u ta' kontroll biex titnaqqas l-okkorrenza tal-iżbalji u min-naħa l-oħra billi jittieħdu azzjonijiet li se jżidu r-rata ta' rkupru.

Il-Kummissjoni ppreżentat rapport lill-Parlament Ewropew dwar il-progress tal-Pjan ta' Azzjoni permezz tat-trażmissjoni fuq bażi ta' kull kwart ta' sena tat-tabelli ta' monitoraġġ. Il-Kummissjoni ppreżentat separatament rapport ukoll fuq bażi ta' kull kwart ta' sena lill-Parlament Ewropew dwar il-korrezzjonijiet finanzjarji mill-azzjonijiet tal-Kummissjoni. Rapport ta' progress interim dwar ir-riżultati tal-ewwel tliet kwarti tas-sena ntbagħat lill-Parlament Ewropew, lill-Kunsill u lill-Qorti Ewropea tal-Awdituri f'Novembru 2008
.

Dan ir-Rapport jiddeskrivi fid-dettall fit-taqsima 2 ir-riżultati ta' kull azzjoni miksuba sal-31 ta’ Diċembru 2008. Peress li l-korrezzjonijiet u s-sospensjonijiet tal-ħlasijiet għall-programmi operattivi huma wieħed mill-indikaturi tal-impatt importanti fir-rigward tar-rwol ta' sorveljanza tal-Kummissjoni, tagħrif dettaljat dwar il-korrezzjonijiet u s-sospensjonijiet tal-ħlas applikati fl-2008 huwa stabbilit fl-Annessi 1a u 1b. Barra minn hekk, taqsira tal-proċeduri ta' korrezzjoni finanzjarja li għaddejjin hija stabbilita fl-Anness 2.

Tlestew 28 mis-37 azzjoni fil-Pjan ta' Azzjoni. Dawn jinkludu l-azzjonijiet kollha relatati ma' rappurtar aħjar, noti ta' gwida, seminars ta' taħriġ, u proċeduri interni ssemplifikati għall-korrezzjonijiet finanzjarji. Azzjoni li hija parzjalment lesta, li tikkonċerna l-linji gwida ta' għeluq interni (l-Azzjoni 3.2), se tkun finalizzata fl-ewwel kwart tal-2009. Sitt azzjonijiet li għad baqa' fin-natura tagħhom jinsabu għaddejjin u jirrelataw mal-verifiki ta' entitajiet ta' ġestjoni ta' riskju għoli, is-segwitu tal-pjanijiet ta' azzjoni ta' rimedju, is-sospensjoni u l-proċeduri ta' korrezzjoni finanzjarja, is-segwitu tal-każijiet individwali ta' żball sustantiv mid-DAS 2006 u r-reviżjoni tax-xogħol tal-entitajiet ta' stralċ (2000-06). Ir-riżultati fil-mira sa ċertu punt inkisbu sal-aħħar tal-2008, u l-passi li fadal se jitlestew sal-2009. Żewġ azzjonijiet ulterjuri għaddejjin jinkludu l-azzjonijiet preventivi essenzjali għall-programmi 2007-2013, jiġifieri l-proċedura ta' valutazzjoni tal-konformità u l-proċess ta' approvazzjoni tal-istrateġija ta' verifika, fejn azzjoni mill-Kummissjoni tiddependi mill-ħin tal-preżentazzjoni tad-dokumenti mill-Istati Membri. Riżultati, indikaturi u skadenzi aġġornati huma stabbiliti fl-anness 3 għal kull wieħed mit-tmien azzjonijiet li jridu jitkomplew matul l-2009. 

Permezz tal-implimentazzjoni effettiva tal-Pjan ta' Azzjoni, il-Kummissjoni għamlet progress sostanzjalli lejn l-għan tagħha li ssaħħaħ is-sorveljanza tagħha tal-ġestjoni tal-azzjonijiet strutturali fl-Istati Membri. 
Il-kisbiet ewlenin li jipprovdu evidenza għal dan huma:

· Il-Qorti Ewropea tal-Awdituri għarfet fir-Rapport Annwali tagħha fl-2007 l-evoluzzjoni pożittiva fil-kwalità tar-Rapporti tal-Attività Annwali tad-DĠ REGIO u d-DĠ EMPL u l-utilità tal-evidenza li jipprovdu (it-Tabella 2.1 u l-paragrafu 2.12 tar-Rapport Annwali għall-2007) (Azzjoni 9);

· Il-Qorti Ewropea tal-Awdituri indikat ukoll fir-Rapport Annwali tagħha li l-Kummissjoni ssorveljat adegwatament il-proċedura rigward it-taqsiriet annwali billi ħarġet gwida ċara u billi ttrattat każijiet ta' nuqqas ta' konformità (paragrafu 2.20 tar-Rapport Annwali għall-2007) (Azzjoni 10);

· Il-Kummissjoni wriet reazzjoni iktar rigoruża għas-sejba ta' nuqqasijiet fis-sistemi bl-adozzjoni ta' 10 deċiżjonijiet formali biex jiġu sospiżi ħlasijiet interim (fl-2007 ġiet adottata deċiżjoni waħda biss ta' dan it-tip) (Azzjoni 8.1);

· Il-Kummissjoni wriet il-kapaċità tagħha li tirrapporta b'mod iktar preċiż u iktar f'waqtu dwar il-korrezzjonijiet li jirriżultaw mill-kontroll tagħha stess u attività ta' verifika permezz tat-trażmissjoni ta' rapporti ta' kwart is-sena dwar il-korrezzjonijiet finanzjarji (Azzjoni 7.2);

· Il-Kummissjoni żiedet l-impatt tal-ħidma ta' verifika tagħhom permezz tal-konklużjoni tal-proċeduri għall-korrezzjonijiet finanzjarji fejn id-defiċjenzi u l-irregolaritajiet ġew identifikati. L-intensità ta' din l-attività tidher mill-volum miżjud tal-korrezzjonijiet finanzjarji relatati mal-programmi 2000-2006 u l-proġetti applikati fl-2008 għall-FEŻR, il-FSE u l-Fond ta' Koeżjoni. Iċ-ċifra ġenerali għall-korrezzjonijiet finanzjarji għall-2008 għall-FEŻR, il-FSE u l-Fond ta' Koeżjoni li jirriżultaw mill-attività tal-Kummissjoni hija ta' EUR 1.5 biljun
, meta mqabbel ma' EUR 288 miljun għall-2007 kollha (ara l-anness 1a). L-istima attwali tal-korrezzjonijiet finanzjarji potenzjali li x'aktarx jirriżultaw mill-proċeduri ta' sospensjoni u korrezzjoni li jkunu għaddejjin fi tmiem l-2008 hija ta' madwar EUR 2.8 biljun (ara l-anness 2) (Azzjonijiet 1.2, 1.3, 8.2); 

· Il-proċeduri interni riveduti tad-DĠ REGIO u d-DĠ EMPL jipprovdu bażi soda għat-tħaffif tal-adozzjoni tad-deċiżjonijiet ta' sospensjoni u korrezzjoni u l-ilħuq ta' punti ta' riferiment imsemmija fil-Pjan ta' Azzjoni (sitt xhur mill-pożizzjoni finali tas-sejbiet tal-verifika sal-adozzjoni ta' deċiżjoni ta' sospensjoni u 24 xahar bejn il-verifika u deċiżjoni ta' korrezzjoni finanzjarja tal-Kummissjoni). Filwaqt li se jkun hemm perjodu ta' tranżizzjoni għal verifiki mgħoddija, hemm evidenza tal-impatt tal-proċeduri l-ġodda b'relazzjoni maż-żmien għall-adozzjoni ta' għadd ta' deċiżjonijiet ta' sospensjoni fl-2008 (Azzjoni 8.2);

· Il-Kummissjoni għamlet progress fl-isforzi tagħha biex tikseb dejta aħjar dwar l-irtirar u l-irkupri mill-Istati Membri għall-perjodu 2000-2006 rrapportat għas-sena 2007. Il-Kummissjoni analizzat id-dejta trażmessa, talbet kjarifiki ulterjuri fejn hemm bżonn u wettqet verifiki fuq il-post f'10 Stati Membri biex tivverifika d-dejta mibgħuta. Ir-riżultati preliminari jindikaw li l-awtoritajiet responsabbli ġeneralment ikunu qegħdin jissodisfaw ir-responsabilitajiet tagħhom, għalkemm għad baqa' xi nuqqasijiet ta' qbil dwar ir-rekwiżiti li l-Kummissjoni ħadet passi biex tiċċara (Azzjonijiet 6.1, 6.2);

· Il-Kummissjoni implimentat strettament l-azzjonijiet preventivi għall-programmi 2007-2013 sabiex jiġi żgurat li sistemi affidabbli jkunu fis-seħħ fl-Istati Membri qabel ma jiġu rimborsati ħlasijiet interim. Hija rċeviet rapporti ta' konformità li jkopru 281 programm, minn total ta' 433, b'dawk aċċettati jkopru 88 programm, dawk rifjutati (u li għalhekk se jkollhom jerġgħu jintbagħtu) jkopru 90 programm u l-bqija għadhom qed jiġu eżaminati (Azzjonijiet 4.1, 4.2);

· Il-Kummissjoni wettqet l-azzjonijiet ippjanati maħsuba biex il-kontrolli ta' ġestjoni tal-ewwel livell isiru iktar effettivi kemm għall-perjodu 2000-2006 u kemm għall-perjodu 2007-2013, inklużi l-verifiki fil-mira ta' entitajiet ta' ġestjoni ta' riskju għoli, il-ħruġ ta' noti ta' gwida, il-forniment ta' għodda ta' awtovalutazzjoni għall-awtoritajiet ta' ġestjoni, u l-organizzazzjoni ta' seminar f'Ġunju 2008 għall-awtoritajiet ta' ġestjoni u ċertifikazzjoni b'iktar minn 500 parteċipant nazzjonali (l-Azzjonijiet 1.1, 5.1, 5.2, 5.3);
· Il-Kummissjoni wettqet l-azzjonijiet preventivi kollha maħsuba biex jiżguraw proċess rigoruż u effettiv għall-għeluq tal-programmi 2000-2006 inklużi l-verifiki tal-entitajiet ta' stralċ, l-organizzazzjoni ta' seminar għall-Istati Membri kollha f'Settembru 2008 b'iktar minn 700 parteċipant nazzjonali, il-ħolqien ta' "Reġistru ta' Mistoqsijiet u Tweġibiet" li jridu jintużaw bħala gwida mill-Istati Membri u l-parteċipazzjoni f'workshops bilaterali fi Stati Membri differenti (Azzjonijiet 3.1, 3.2, 3.3).
Minbarra l-azzjonijiet li jikkonċernaw is-semplifikazzjoni stabbiliti fil-Pjan ta' Azzjoni, il-Kummissjoni ħadet passi ulterjuri sostanzjali biex tissemplifika r-regoli għal azzjonijiet strutturali permezz tal-adozzjoni tagħha ta' proposti li jemendaw ir-regolamenti rilevanti tal-Kunsill, u se tqis miżuri ulterjuri fl-2009 abbażi tar-rakkomandazzjonijiet ta' grupp ta' ħidma konġunt bejn il-Kummissjoni u Stat Membru. Dawn il-miżuri, li jinkludu espansjoni tal-użu tar-rati fissi, somom f'daqqa u spejjeż unitarji għat-tipi kollha ta' nfiq kemm għall-FEŻR kif ukoll għall-FSE, għandhom jikkontribwixxu wkoll għal tnaqqis fil-livell ta' żbalji għall-programmi 2007-2013, għalkemm dawn ma jistgħux jipproduċu l-effetti tagħhom qabel l-2010/2011.
Il-Pjan ta' Azzjoni jindirizza kemm il-kawżi kif ukoll l-effetti tar-rata għolja ta' żbalji li jinstabu mill-Qorti Ewropea tal-Awdituri fl-infiq ta' azzjonijiet strutturali. Madankollu, l-impatt tal-Pjan ta' Azzjoni għadu ma jistax jitkejjel b'relazzjoni mat-tnaqqis proprju fir-rata ta' żbalji fil-livell ta' rimborsi interim. Kif kien spjegat fil-Komunikazzjoni dwar il-Pjan ta' Azzjoni (punt 8.2), għall-perjodu 2000-2006, żbalji diġà impenjati se jkomplu jaffettwaw l-infiq iddikjarat mill-Istati Membri u l-ħlasijiet li se jsiru mill-Kummissjoni sal-2010 u, għall-Fond ta' Koeżjoni, sal-2012, għall-programmi 2000-06. Il-fokus tal-Kummissjoni għalhekk huwa fuq l-effettività tal-kontrolli meħuda mill-Istati Membri u l-verifiki tal-Kummissjoni, sabiex jiġi żgurat li sakemm jingħalqu l-programmi u l-proġetti tal-2000-2006, ir-riskju residwu ta' żbalji jkun baxx. Għall-perjodu ta’ programmar 2007-2013, il-pjan ta’ azzjoni għandu jiżgura li s-sistemi tal-Istati Membri jitħaddmu b’mod effettiv mill-bidu ta’ l-implimentazzjoni tal-programm, jew, jekk le, li n-nuqqasijiet jinkixfu minn kmieni biex ikunu jistgħu jiġu applikati miżuri korrettivi.

Id-DĠ REGIO u d-DĠ EMPL fl-istrateġija konġunta ta' verifika tagħhom għall-2009-2011 se jippjanaw u jeżegwixxu xogħol ta' verifika biex ikunu jistgħu jwettqu l-ewwel valutazzjoni tal-impatt tal-Pjan ta' Azzjoni b'relazzjoni mar-rata ta' żbalji fir-rimborsi tal-Fondi fi tmiem l-2009 għall-infiq fi programmi ġodda għall-perjodu 2007-2013, u fi tmiem l-2011 għall-għeluq tal-programmi tal-perjodu 2000-2006.

Bħala konklużjoni, il-Kummissjoni implimentat sostanzjalment il-Pjan ta' Azzjoni, u se tiffoka l-isforzi tagħha fl-2009 fuq li żżomm il-progress permezz tal-attivitajiet li ġejjin:

· It-tlestija tat-tmien azzjonijiet għaddejjin li jibqa' mill-Pjan ta' Azzjoni stabbilit fl-Anness 3;

· l-eżekuzzjoni tal-istrateġija ta' verifika konġunta 2009-2011 tad-DĠ REGIO u d-DĠ EMPL għal azzjonijiet strutturali li se jistabbilixxu l-ħidma ta' verifika ppjanata biex tkompli s-superviżjoni rigoruża tas-sistemi fl-Istati Membri għall-perjodi 2000-2006 u 2007-2013;

· is-segwitu f'waqtu ta' kwalunkwe riżervazzjonijiet li jsiru mid-DĠ REGIO u d-DĠ EMPL fir-Rapporti tal-Attivitajiet Annwali għall-2008; u
· azzjonijiet kontinwati għall-massimizzazzjoni tal-valur tat-taqsiriet annwali.
Il-Kummissjoni se tfassal u tittrażmetti rapport lill-Parlament Ewropew, lill-Kunsill u lill-Qorti Ewropea tal-Awdituri fil-bidu tal-2010 dwar l-azzjonijiet ulterjuri li saru fl-2009 u dwar l-ewwel impatt tal-azzjonijiet kollha.

2.
Progress fl-implimentazzjoni tal-pjan ta' azzjoni

Azzjoni 1 - Azzjonijiet skont l-istrateġija ta’ verifika konġunta għall-2000-2006


1.1.
Verifiki fil-mira għal 55 entità ta' ġestjoni ta' riskju għoli

Azzjoni għaddejja

Id-DĠ REGIO u d-DĠ EMPL wettqu 47 mill-55 verifika ppjanata u bagħtu rapporti dwar 30 verifika. Ir-riżultati effettivi tal-verifiki diġà rrappurtati huma li f'seba' każijiet hemm konklużjoni pożittiva dwar it-tħaddim tas-sistema, f'żewġ każijiet l-opinjoni kienet kuntrarja u l-Kummissjoni nediet proċedura biex tissospendi l-ħlasijiet u tapplika l-korrezzjonijiet finanzjarji, u fil-21 każ l-oħrajn l-awdituri tal-Kummissjoni taw opinjoni kwalifikata u qegħdin isegwu s-sejbiet tal-verifika mal-awtoritajiet nazzjonali biex jiġu determinati l-miżuri meħtieġa. Is-segwitu tal-verifiki sas-sospensjonijiet possibbli tal-ħlasijiet u l-korrezzjonijiet finanzjarji se jkomplu fl-2009. Erba' verifiki ppjanati ġew ikkanċellati wara rivalutazzjoni tar-riskju jew minħabba li l-programm intgħażel għall-verifika mill-Qorti Ewropea tal-Awdituri. Erba' verifiki ppjanati ġew posposti għall-ewwel nofs tal-2009 sabiex tkun tista' tiġi vverifikata l-implimentazzjoni ta' azzjonijiet ta' rimedju mill-Istat Membru.

Id-DĠ wettqu erba' verifiki addizzjonali dwar entitajiet ta' ġestjoni ta' riskju għoli li mhumiex previsti fil-Pjan ta' Azzjoni imma kienu inklużi fil-programmi ta' verifika tal-2008 tagħhom wara analiżi tar-riskju ulterjuri.


1.2.
Segwitu ta' 27 pjan ta' azzjoni ta' rimedju

Azzjoni għaddejja

Is-27 pjan ta' azzjoni jkopru 32 % tal-ammonti totali impenjati għall-programmi 2000-06. Id-DĠ REGIO u d-DĠ EMPL lestew is-segwitu ta' 14 mis-27 pjan ta' azzjoni li l-parti l-kbira minnhom huma relatati mar-riżervi mir-Rapporti Annwali tal-Attivitajiet tad-DĠ għall-2007. Ir-riżultati effettivi tal-pjanijiet ta' azzjoni li tlestew huma kif ġej: 

· fi 13-il każ hemm konklużjoni pożittiva dwar it-tlestija tal-azzjonijiet meħtieġa u dwar it-tħaddim tas-sistema, inkluż f'ċerti każijiet dwar l-applikazzjoni tal-korrezzjonijiet finanzjarji mill-Istat Membru fuq talba tal-Kummissjoni;

· f'każ minnhom il-pjan ta' azzjoni ta' rimedju rriżulta fl-applikazzjoni tal-korrezzjonijiet finanzjarji mid-deċiżjoni tal-Kummissjoni. 

Fit-13-il każ li jibqa' s-segwitu għadu għaddej. Għal erba' pjanijiet ta' azzjoni fejn il-Kummissjoni kkonkludiet li l-Istat Membru ma implimentax b'mod sodisfaċenti l-azzjonijiet ta' rimedju:

· il-Kummissjoni adottat deċiżjoni biex tissospendi l-ħlasijiet fi tliet każi: 

· hija nediet proċedura biex tissospendi l-ħlasijiet f'każ wieħed:

· Għal sitt pjanijiet ta' azzjoni fejn l-Istat Membru rrapporta li lesta l-miżuri mitluba, il-Kummissjoni se tirrevedi r-rapporti tal-Istati Membri jew twettaq verifiki fil-bidu tal-2009 biex tikkontrolla l-implimentazzjoni u l-adegwatezza tal-korrezzjonijiet applikati.

Fi tliet każijiet il-Kummissjoni estendiet id-data ta' skadenza għat-tlestija tal-pjanijiet ta' azzjoni ta' rimedju għall-bidu tal-2009 u s-segwitu se jitlesta fl-2009. 

Id-DĠ se jikkonkludu kwalunkwe proċeduri konsegwenti ta' sospensjoni u korrezzjoni finanzjarja fl-2009.


1.3.
Il-konklużjoni ta' 20 proċedura ta' sospensjoni u korrezzjoni finanzjarja għall-2000-2006 u 34 proċedura għall-1994-1999

Azzjonijiet għaddejjin

1.3 a) perjodu 2000-2006

L-20 proċedura miftuħa ta' sospensjoni u korrezzjoni b'kollox telgħu għal 32 programm FEŻR u 12-il programm FSE u 60 proġett tal-Fond ta' Koeżjoni. Id-DĠ REGIO u d-DĠ EMPL temmew 13-il proċedura u erba' proċeduri ġew konklużi parzjalment. Ir-riżultati f'termini ta' programmi u proġetti għal dawn is-17-il proċedura huma kif ġejjin:

· deċiżjonijiet tal-Kummissjoni għall-applikazzjoni ta' korrezzjonijiet finanzjarji li jammontaw għal madwar EUR 58 miljun ġew adottati f'44 programm/proġett;

· L-Istati Membri aċċettaw korrezzjonijiet finanzjarji li jammontaw għal madwar EUR 309 miljun għal 16-il programm/proġett; u

· il-proċedura ngħalqet mingħajr ebda korrezzjoni għal 10 programmi/proġetti minħabba li l-Kummissjoni setgħet taċċetta l-argumenti ppreżentati mill-Istat Membru.

Skont il-proċeduri li għadhom ma ġewx konklużi li jkopru 34 programm/proġett, il-Kummissjoni adottat seba' deċiżjonijiet ta' sospensjoni li jkopru 29 programm/proġett. F'dawn il-każijiet, jekk l-Istat Membru ma jwettaqx l-azzjoni meħtieġa, il-korrezzjonijiet finanzjarji jiġu applikati fl-2009. Għal erba' proġetti tal-Fond ta' Koeżjoni, id-deċiżjonijiet tal-Kummissjoni għas-sospensjoni jew il-korrezzjoni se tittieħed wara r-riżultat tas-seduta fi Frar 2009. Għall-proġetti li jifdal
 qiegħda titħejja deċiżjoni ta' sospensjoni jew korrezzjoni.

1.3 b) perjodu 1994-1999

L-34 proċedura msemmija fil-Pjan ta' Azzjoni tikkonċerna l-FEŻR u jirriżultaw minn verifiki ta' għeluq. Id-DĠ REGIO temm 17 minn dawn il-proċeduri b'korrezzjonijiet finanzjarji li jammontaw għal total ta' EUR 239 miljun. Fi 11-il każ id-deċiżjoni qiegħda titħejja u se tiġi adottata sa tmiem l-ewwel kwart tal-2009. F'sitt każijiet is-seduta formali mal-awtoritajiet nazzjonali se tinstema' fl-ewwel kwart tal-2009 ħalli d-deċiżjoni tkun adottata sa tmiem Ġunju 2009. Kien hemm dewmien minħabba d-dokumentazzjoni voluminuża li kellha tiġi analizzata, il-kwistjonijiet legali kumplessi mressqa f'ċerti każijiet, u d-diffikultajiet fl-iffissar ta' data tas-seduta mal-Istat Membru, li hija parti essenzjali tad-drittijiet ta' difiża għall-Istat Membru li jridu jiġu rispettati qabel ma tkun tista' tiġi applikata korrezzjoni.


1.4.
Segwitu ta' każijiet ta' żbalji DAS għall-2006

Azzjoni għaddejja
Id-DĠ REGIO u d-DĠ EMPL ħadu pożizzjoni finali dwar 60 mill-74 każ. Minn dawn il-25 każ, l-Istat Membru għamel hu stess jew qabel li jagħmel il-korrezzjoni meħtieġa. F'20 każ id-DĠ nedew proċedura ta' korrezzjoni finanzjarja. Fi 15-il każ il-każ ingħalaq mingħajr ebda korrezzjoni, minħabba li l-Kummissjoni setgħet taċċetta l-evidenza ulterjuri ppreżentata mill-Istat Membru. Għall-14-il każ li jifdal, il-Kummissjoni damet biex tilħaq pożizzjoni finali minħabba l-bżonn li titwettaq verifika ta' segwitu u/jew tinkiseb informazzjoni ulterjuri mill-awtoritajiet responsabbli.

Azzjoni 2 – L-azzjonijiet skont il-Pjan ta' Azzjoni lejn Qafas ta' Kontroll Intern Integrat


2.1.
Azzjoni 9 - Għodod effettivi ta' kostruzzjoni għat-tqassim tar-riżultati ta' verifika u kontroll

Azzjoni mitmuma

Id-DĠ REGIO u d-DĠ EMPL stabbilixxew proċeduri biex jiżguraw il-koordinament tajjeb permezz ta' strateġija ta' verifika konġunta u għall-garanzija li r-riżultati kollha ta' verifika jitqassmu ħalli jkun hemm affidabilità effettiva fuq xogħol xulxin.


2.2.
Azzjoni 10 – Agħmel stima inizjali u analiżi tal-ispejjeż ta’ kontrolli għall-FEŻR

Azzjoni mitmuma

Id-DĠ REGIO bagħat rapport provviżorju dwar ir-riżultati tal-istħarriġ tal-ispejjeż tal-kontrolli fil-FEŻR lid-DĠ BUDG f'Mejju 2008 biex jintuża fit-tħejjija tal-komunikazzjoni dwar riskju tollerabbli, u r-rapport rivedut finali sal-31 ta’ Ottubru 2008. Il-Komunikazzjoni "Lejn ftehim komuni tal-kunċett ta' riskju tollerabbli ta' żbalji" ġiet adottata mill-Kummissjoni fis-16 ta’ Diċembru 2008
.


2.3.
Azzjoni 11N – Eżamina l-affidabilità tas-sistemi nazzjonali ta’ rapportar għal irkupri u korrezzjonijiet finanzjarji

Azzjoni mitmuma

Ara l-Azzjoni 6.2 hawn taħt.


2.4.
Azzjoni 14b – Ipprovdi linji gwida għall-benefiċjarji u/jew għal-livelli intermedji dwar il-kontrolli u r-responsabilitajiet fil-katina ta' kontroll

Azzjoni mitmuma

Ara l-Azzjoni 5.2 hawn taħt.


2.5.
Azzjoni 15 - Promozzjoni ta' "Kuntratti ta' Fiduċja" 

Azzjoni mitmuma

Kuntratt ġdid ta' kunfidenza ġie ffirmat mill-Kummissjoni ma' Ċipru għall-FEŻR u l-Fond ta' Koeżjoni f'Diċembru 2008. Il-formalitajiet kienu konklużi sa tmiem l-2008 biex jiġu ffirmati żewġ kuntratti oħra mar-Renju Unit/l-Ingilterra u d-Danimarka għall-FSE fi Frar 2009. Dan se jfisser li hemm disa' kuntratti ta' fiduċja ffirmati ma' seba' Stati Membri (UK, AT, DK, PT, EE, SI, CY).


2.6.
Azzjoni 16 – Koordinament tal-istandards ta' verifika 

Azzjoni mitmuma

Il-Kummissjoni ffinalizzat id-dokumenti ta' gwida dwar il-metodoloġija tal-valutazzjoni tas-sistemi u l-għażla tal-kampjuni, u ppreżentat taqsimiet ulterjuri tal-manwal ta' referenza tal-verifika tal-Fondi Strutturali mar-rapport u l-opinjoni tal-kontroll annwali, affidabilità fuq ix-xogħol ta' awdituri oħrajn u indikaturi ta' frodi lill-awtoritajiet ta' verifika nazzjonali waqt laqgħa teknika f'Diċembru 2008. 

Wara l-preżentazzjoni ulterjuri lill-Kumitat għall-Koordinament tal-Fondi f'Jannar 2009 l-verżjonijiet finali ta' dawn id-dokumenti tqassmu lill-Istati Membri.


Azzjoni 3 – Azzjonijiet preventivi għall-għeluq tal-programmi u l-proġetti 2000-2006


3.1.
Inkjesta ta' verifika dwar 36 entità ta' stralċ

Azzjoni għaddejja
Id-DĠ REGIO u d-DĠ EMPL wettqu 30 mis-36 verifika ppjanata ta' entitajiet ta' stralċ li se jkunu responsabbli għall-ħruġ ta' dikjarazzjonijiet dwar il-legalità u r-regolarità tal-infiq qabel l-għeluq tal-programmi 2000-2006. Erba' verifiki ġew ikkanċellati sabiex tiġi evitata d-dupplikazzjoni u żewġ verifiki ġew posposti sal-ewwel kwart tal-2009 bħala riżultat ta' xogħol ta' verifika ieħor f'dawn l-Istati Membri. Id-DĠ wettqu żewġ verifiki addizzjonali dwar entitajiet ta' stralċ għoli li ma kinux previsti fil-Pjan ta' Azzjoni imma kienu sussegwentement inklużi fil-programmi ta' verifika wara analiżi ulterjuri. Il-konklużjonijiet huma li hemm xi defiċjenzi fit-tħejjija għall-għeluq tal-entitajiet ta' stralċ u l-Kummissjoni se tkompli fuq ir-rakkomandazzjonijiet tagħha biex tivverifika li dawn il-kwistjonijiet ikunu kkoreġuti ħalli d-dikjarazzjonijiet ta' stralċ mibgħuta fl-għeluq ikunu affidabbli. Is-segwitu se jkompli fl-2009.


3.2.
Proċeduri interni biex jiżguraw eżami rigoruż tad-dokumenti tal-għeluq

Azzjoni parzjalment mitmuma
Il-proċeduri interni għall-proċess ta' għeluq ġew finalizzati fid-DĠ REGIO u se jkunu segwiti mid-DĠ EMPL biex itemm u jallinja l-proċeduri interni tiegħu stess. Dawn il-proċeduri jitfgħu enfasi b'mod partikolari fuq il-valutazzjoni tal-affidabilità tad-dikjarazzjonijiet ta' stralċ, u fuq l-eżami ta' irregolaritajiet u korrezzjonijiet finanzjarji rrapportati għal kull programm.


3.3.
Tqajjim ta' kuxjenza tal-Istati Membri dwar il-linji gwida ta’ għeluq maħruġa mill-Kummissjoni fl-2006

Azzjoni mitmuma
Id-DĠ REGIO u d-DĠ EMPL organizzaw seminar għall-awtoritajiet ta' ġestjoni u ċertifikazzjoni dwar il-kontroll tal-Fondi Strutturali fl-10 ta’ Ġunju 2008 li attendew għalih 'il fuq minn 500 parteċipant mill-awtoritajiet nazzjonali (ara l-Azzjoni 5.1). F'dan is-seminar il-kelliema mill-Kummissjoni, OLAF u l-Istati Membri ppreżentaw kwistjonijiet kruċjali għat-tħejjija tal-għeluq tal-programmi tal-Fondi Strutturali.

Id-DĠ REGIO u d-DĠ EMPL organizzaw it-tieni seminar interament dedikat għal kwistjonijiet ta' għeluq intitolat "Lejn għeluq b'suċċess tal-programmi ta' Fondi Strutturali 2000-2006" fi Brussell fil-15 ta' Settembru, li kopra fid-dettall l-elementi kollha tal-proċess ta' għeluq tal-programm. Ħadu sehem 'il fuq minn 700 rappreżentant mill-Istati Membri kollha. Is-suġġett tal-għeluq kien diskuss ukoll f'70 laqgħa bilaterali annwali mal-awtoritajiet ta' ġestjoni u l-entitajiet ta' kontroll tal-Fondi Strutturali sa mill-bidu tal-2008, u kien is-suġġett ta' seminars bilaterali speċifiċi f'19-il Stat Membru (HU, FR, DK, LT, IT, CY, SK, GR, BE, PL, LV, EE, DE, NL, UK, MT, CZ, IE, ES) u f'seminar speċjali Interreg. B'segwitu għas-seminar tal-15 ta' Settembru, fil-21 ta' Ottubru ġiet dedikata sessjoni tal-Grupp ta' Ħidma Tekniku tal-Kumitat tal-FSE, li jiġbor il-koordinaturi nazzjonali tal-FSE kollha, għall-kwisjoni tal-azzjonijiet ta' ġestjoni li jridu jittieħdu qabel tmiem il-perjodu ta' eliġibilità sabiex jiġi żgurat l-għeluq proprju għall-programmi 2000/2006. Bi tweġiba għal ħafna mistoqsijiet imqajma mill-Istati Membri f'dawn l-avvenimenti u warajhom, il-Kummissjoni ħolqot "Reġistru ta' Mistoqsijiet u Tweġibiet". Dan id-dokument issa huwa disponibbli għall-Istati Membri fil-websat tas-seminar.


Azzjoni 4 - Azzjonijiet preventivi għall-perjodu ta’ programmazzjoni 2007-2013


4.1.
Reviżjoni tar-rapporti u tal-opinjonijiet dwar il-valutazzjoni ta’ konformità

Azzjoni għaddejja
Il-Kummissjoni tiskrutinizza r-rapporti ta' valutazzjoni tal-konformità u l-opinjonijiet mibgħuta mill-Istati Membri, li huma dovuti fi żmien 12-il xahar mill-approvazzjoni tal-programm, sabiex tikkonferma li s-sistemi ta' kontroll stabbiliti mill-Istati Membri jikkonformaw mar-rekwiżiti regolatorji. Sakemm il-Kummissjoni tkun approvat il-valutazzjoni, mhix se tirrimborsa l-pretensjonijiet ta' ħlasijiet interim.

Sa tmiem l-2008, il-Kummissjoni kienet irċeviet rapporti ta' valutazzjoni ta' konformità mill-Istati Membri li jkopru 281 mill-433 programm approvat. Minn dawn aċċettat il-valutazzjonijiet għal 88 programm u rrifjutat dawk ta' 90 programm (li se jerġgħu jintbagħtu wara l-korrezzjoni). Il-bqija ġew interrotti jew għadhom suġġetti għall-eżaminazzjoni. Ir-raġunijiet għal ċaħda u interruzzjoni huma relatati b'mod partikolari għan-nuqqas ta' għoti ta' informazzjoni adegwata dwar ċerti elementi obbligatorji, u inkonsistenzi bejn is-sejbiet fir-rapport tal-entità ta' valutazzjoni tal-konformità u l-opinjoni finali. Xi ftit każijiet qajmu problemi strutturali jew ta' kapaċità fundamentali.

4.2.
Reviżjoni tal-istrateġiji ta’ verifika nazzjonali

Azzjoni għaddejja
L-awtoritajiet ta' verifika huma mitluba jibagħtu l-istrateġiji ta' verifika tagħhom fi żmien disa' xhur mill-approvazzjoni tal-programm għall-approvazzjoni mill-Kummissjoni. Sa tmiem l-2008, il-Kummissjoni kienet irċeviet l-istrateġiji ta' verifika li jkopru 366 mill-433 programm approvat. Minn dawn aċċettat l-istrateġiji ta' 206 programmi u rrifjutat dawk ta' 89 programm (li se jerġgħu jintbagħtu wara l-korrezzjoni). Il-bqija huma interrotti jew għadhom jiġu eżaminati. Ir-raġunijiet għar-rifjut u l-interruzzjoni jinkludu informazzjoni insuffiċjenti biex tiġi stabbilita l-indipendenza tal-awtorità ta' verifika, metodu ta' għażla ta' kampjuni mhux ċari, analiżi tar-riskju mhux kompluti, u mhux biżżejjed informazzjoni dwar ir-riżorsi tal-verifika. B'mod ġenerali l-kwistjonijiet mhumiex dgħufijiet li jvarjaw ħafna fl-istrateġiji imma punti partikolari li jridu jitlestew jew jitjiebu.


4.3.
Azzjonijiet dwar is-semplifikazzjoni:

Azzjoni mitmuma
a) Id-DĠ REGIO u d-DĠ EMPL ippreżentaw in-nota ta' gwida dwar l-għeluq parzjali skont l-Artikolu 88 tar-Regolament tal-Kunsill (KE) Nru 1083/2006 għall-Kumitat ta' Koordinament tal-Fond (COCOF) f'Diċembru 2008. Wara t-tieni preżentazzjon f'Jannar 2009 tqassmet verżjoni finali lill-Istati Membri.

b) Id-DĠ EMPL ħa passi biex iqajjem kuxjenza dwar in-nota ta' gwida dwar l-użu ta' rata fissa għall-ispejjeż indiretti għall-FSE taħt l-Artikolu 11(3)(b) tar-Regolament tal-Kunsill (KE) Nru 1081/2006 li kien iffinalizzat mid-DĠ EMPL f'Settembru 2007, wara diskussjonijiet mal-Istati Membri u qbil mal-Qorti Ewropea tal-Awdituri. Sal-31 ta’ Diċembru 2008, 25 Stat Membru kienu ddikjaraw l-intenzjoni tagħhom li jimplimentaw din ir-regola tal-FSE għall-programmi kollha tagħhom jew parti minnhom. L-użu ta' rati fissi kien diskuss ukoll fl-aħħar tal-2007 u fl-2008 fi tliet laqgħat tal-grupp ta' ħidma tekniku tal-Kumitat tal-FSE, f'erba' laqgħat annwali mal-Istati Membri u f'laqgħat bilaterali speċifiċi mar-Repubblika Ċeka, il-Portugall, il-Litwanja u Wales. 

Minbarra l-azzjonijiet stabbiliti fil-Pjan ta' Azzjoni li jikkonċernaw is-semplifikazzjoni, il-Kummissjoni ħadet passi ulterjuri biex tissemplifika r-regoli għal azzjonijiet strutturali permezz tal-adozzjoni tagħha ta' proposti li jemendaw ir-regolamenti rilevanti tal-Kunsill, bil-ħsieb li tespandi l-użu tar-rati fissi, somom f'daqqa u spejjeż ta' unità għat-tipi kollha ta' nfiq kemm għall-FEŻR u l-FSE, u se tikkunsidra li tipproponi miżuri ulterjuri fl-2009 abbażi tar-rakkomandazzjonijiet ta' grupp ta' ħidma konġunt bejn il-Kummissjoni u Stat Membru li jrid jiġi ppreżentat fl-ewwel nofs tal-2009. Sakemm ikun inkiseb l-appoġġ tal-Parlament Ewropew u tal-Kunsill fuq dawn il-miżuri, l-impatt ta' semplifikazzjoni ulterjuri dwar ir-rata ta' żbalji għandu jibda jkun apparenti mill-2010/2011.


4.4.
Reviżjoni u kjarifika dwar kwistjonijiet ta' eliġibilità

Azzjoni mitmuma
a) Il-Kummissjoni ppreżentat l-abbozz tal-fuljett li jiġbor f'kumpilazzjoni r-regoli ta' eliġibilità kollha tal-Komunità relatati ma' azzjonijiet strutturali tal-COCOF f'Diċembru 2008 u l-verżjoni finali tpoġġiet fil-websajt tal-Kummissjoni.

b) u c) Is-servizzi tal-Kummissjoni ffinalizzaw in-noti ta' gwida dwar proġetti li jiġġeneraw id-dħul u r-regoli tal-Għajnuna Statali. F'Settembru 2008 l-Kummissjoni adottat proposta biex temenda l-Artikolu 55 tar-Regolament tal-Kunsill (KE) Nru 1083/2006 sabiex tissemplifika r-regoli li jikkonċernaw operazzjonijiet li jiġġeneraw id-dħul li kienet adottata mill-Kunsill fit-18 ta’ Diċembru 2008.

4.5.
Regoli ta' akkwist pubbliku - qawmien ta' kuxjenza bl-organizzazzjoni ta' workshops

Azzjoni mitmuma
Il-Kummissjoni organizzat workshops speċjali fuq dan is-suġġett, li jkompli jkun sors komuni ta' irregolarità fl-użu tal-fondi tal-UE għal azzjonijiet strutturali, fl-Ungerija (4/4/2008), fil-Bulgarija (26/6/08), fil-Polonja (2/12/2008), f'Ċipru (18/12/2008 u f'Malta (9/12/2008), filwaqt li l-mira kienet żewġ Stati Membri. Wara workshop iddedikat għall-użu tal-akkwist pubbliku fil-qasam tal-attivitajiet tal-FSE fl-2006, id-DĠ EMPL organizza diskussjoni ta' sekwitu u skambju ta' prassi tajba nazzjonali f'dan il-qasam waqt il-laqgħa tal-grupp ta' ħidma tekniku tal-Kumitat tal-FSE fis-6 ta’ Mejju 2008. Il-Kummissjoni ħarġet ukoll nota ta' informazzjoni għall-awtoritajiet ta' verifika dwar l-indikaturi ta' frodi li tiffoka fuq il-qasam tal-akkwist pubbliku.


Azzjoni 5 - Titjib ta' kontrolli primarji


5.1.
Seminar għall-awtoritajiet ta' ġestjoni u ċertifikazzjoni

Azzjoni mitmuma
Id-DĠ REGIO u d-DĠ EMPL organizzaw seminar intitolat "Kontroll ta' azzjonijiet strutturali - nilqgħu l-isfida" fi Brussell fl-10 ta’ Ġunju 2008. Iktar minn 500 parteċipant mill-awtoritajiet ta' ġestjoni u ċertifikazzjoni tal-Istati Membri u r-reġjuni kollha ħadu sehem, kif ukoll rappreżentanti mill-Parlament Ewropew u l-Qorti Ewropea tal-Awdituri. Fis-seminar il-Kummissjoni ppreżentat prassi tajba li jikkonċernaw ir-rwol tal-awtoritajiet ta' ġestjoni u ċertifikazzjoni fil-perjodu 2007-2013 ibbażati fuq in-noti ta' gwida riveduti deskritti fl-azzjoni 5.2 u fuq l-esperjenza tal-implimentazzjoni tal-programmi 2000-2006. Ġiet enfasizzata l-importanza ta' komunikazzjoni effettiva tar-regoli applikabbli għall-benefiċjarji sabiex jiġu evitati żbalji. F'Diċembru l-Kummissjoni ppreżentat pjan lill-COCOF għat-titjib tat-taħriġ u l-komunikazzjoni dwar kwistjonijiet ta' ġestjoni u kontroll ibbażat fuq reazzjonijiet mogħtija mill-Istati Membri wara s-seminar.


5.2.
Gwida dwar prassi tajba għall-kontrolli primarji u l-funzjoni ta’ ċertifikazzjoni

Azzjoni mitmuma
Il-Kummissjoni f'Mejju u Ġunju 2008 ħarġet dokumenti ta' gwida ġodda għall-awtoritajiet ta' ġestjoni u l-awtoritajiet ta' ċertifikazzjoni wara diskussjoni dettaljata mal-Istati Membri. Dawn iffurmaw il-bażi għall-preżentazzjonijiet u d-diskussjonijiet fis-seminar tal-10 ta' Ġunju (ara l-azzjoni 5.1).


5.3.
Għodda għall-awtovalutazzjoni għall-awtoritajiet ta’ ġestjoni dwar il-konformità

Azzjoni mitmuma
Il-Kummissjoni ppreżentat għodda għall-awtovalutazzjoni lill-Istati Membri fis-seminar tal-10 ta' Ġunju, bl-għan li l-awtoritajiet ta' ġestjoni jsibuha eħfef biex jivvalutaw lilhom infushom direttament ma' punti ta' referenza regolatorji dwar elementi kruċjali ta' kontroll intern. Żewġ studji pilota twettqu sussegwentement. Fid-dawl tar-riżultati, l-għodda ġiet addattata u ppreżentata lill-Istati Membri fil-laqgħa tal-COCOF f'Jannar 2009.


Azzjoni 6 – Titjib fir-rappurtar dwar il-korrezzjonijiet finanzjarji mill-Istati Membri


6.1.
Segwitu għal dejta rrappurtata mill-Istati Membri biex jimtlew in-nuqqasijiet u jitranġaw l-ineżattezzi.

Azzjoni mitmuma
Id-DĠ REGIO, bħala d-DĠ ewlieni, ġabar id-dejta dwar il-korrezzjonijiet finanzjarji fil-Fondi kollha rrappurtati mill-Istati Membri f'Marzu/April 2008 u l-Kummissjoni rrappurtat ir-riżultati lill-Parlament Ewropew mat-tieni rapport ta' kwart is-sena dwar il-korrezzjonijiet finanzjarji u ppreżentathom f'anness mar-Rapport Annwali tal-2007 dwar l-Implimentazzjoni tal-Fondi Strutturali
 ppubblikat f'Ottubru 2008. Id-DĠ REGIO sussegwentement kiteb lill-Istati Membri kkonċernati kollha biex jitlobhom jimlew in-nuqqasijiet u jiċċaraw anomaliji apparenti. Abbażi tad-dejta riveduta li waslet, il-Kummissjoni tista' tippreżenta ċ-ċifri kkoreġuti kif ġej: l-ammonti totali tal-korrezzjonijiet (irtirar u rkupri) irrappurtati għas-sena 2007 huma ta' madwar EUR 900 miljun. It-total kumulattiv rivedut għall-perjodu 2000-2006 kollu jitla' għal madwar EUR 2.2 biljun (EUR 1.3 biljun irtirati, EUR 0.9 biljun irkuprati). 


6.2.
Verifika ta' dejta rrappurtata dwar il-korrezzjonijiet f'10 Stati Membri 

Azzjoni mitmuma
Id-DĠ REGIO bħala d-DĠ ewlieni wettaw, b'għajnuna mingħand kuntratturi esterni, verifiki fuq il-post ta' dejta għall-Fondi kollha f'10 Stati Membri. Ir-riżultati preliminari jindikaw li l-awtoritajiet responsabbli ġeneralment ikunu qegħdin jissodisfaw ir-responsabilitajiet tagħhom, għalkemm għad baqa' xi nuqqasijiet ta' qbil dwar ir-rekwiżiti li l-Kummissjoni ħadet passi biex tiċċara. Qegħdin isiru rakkomandazzjonijiet biex jitjiebu l-proċeduri fil-ġejjieni u dawn se jkunu mmonitorizzati mill-qrib. 


Azzjoni 7 – Titjib fir-rappurtar mill-Kummissjoni dwar l-impatt tal-attività ta' verifika


7.1.
Modifika tal-applikazzjonijiet u l-proċeduri tal-IT – SYSAUDIT fid-DĠ REGIO, implimentazzjoni sħiħa ta' A-REP fid-DĠ EMPL

Azzjoni mitmuma

Fid-DĠ REGIO r-rapporti miksuba minn SYSAUDIT ittejbu sabiex jissaħħaħ is-segwitu tal-verifiki mwettqa.

Fid-DĠ EMPL l-applikazzjoni A-REP ġiet implimentata bis-sħiħ minn April 2008, sabiex tipprovdi segwitu aħjar u monitoraġġ tar-rakkomandazzjonijiet tal-verifiki Komunitarji kollha u biex attivitajiet ta' segwitu bħal dawn jiġu ddokumentati.


7.2.
Modifika tal-applikazzjonijiet u l-proċeduri tal-IT - rappurtar ta' kwart is-sena dwar il-korrezzjonijiet finanzjarji tad-DĠ BUDG

Azzjoni mitmuma

Id-DĠ REGIO u d-DĠ EMPL, wara konsultazzjoni mad-DĠ BUDG, id-DĠ AGRI u d-DĠ MARE, waqqfu proċeduri biex itejbu l-kompletezza u l-preċiżjoni tar-rappurtar dwar il-korrezzjonijiet finanzjarji li jirriżultaw mill-attività tal-Kummissjoni. Ir-rapporti ta' kwart is-sena ġew ipprovduti mid-DĠ BUDG, li ħejja u ttrażmetta r-rapporti globali lill-Kumitat tal-Kontroll Baġitarju tal-Parlament Ewropew.

Titjib fl-applikazzjoni tal-IT SYSAUDIT użata mid-DĠ REGIO u A-REP użata mid-DĠ EMPL għas-segwitu tal-proċeduri tal-korrezzjonijiet finanzjarji ddaħħlu fil-produzzjoni taż-żewġ DĠ biex jipprovdu faċilitajiet imsaħħa għall-monitoraġġ tal-proċess b'konformità mal-proċeduri l-ġodda. Barra minn hekk, id-DĠ EMPL inkorpora fl-A-REP modulu speċifiku dwar il-verifiki biex ikun jista' jsegwi l-proċess ta' verifika mill-bidu sal-korrezzjonijiet finanzjarji, fejn ikun hemm bżonn.


Azzjoni 8 – Żieda fl-impatt tal-attività ta' verifika tal-Kummissjoni


8.1.
Waqqaf u implimenta politika ta’ sospensjoni ta’ ħlasijiet bid-deċiżjoni tal-Kummissjoni minnufiħ wara s-sejba ta’ nuqqas serju fis-sistemi nazzjonali

Azzjoni mitmuma

Id-Diretturi Ġenerali tad-DĠ REGIO u d-DĠ EMPL ħarġu rispettivament instruzzjonijiet koordinati lis-servizzi tagħhom biex jimplimentaw politika ta' tnedija tal-proċedura għas-sospensjoni tal-ħlasijiet immedjatament wara d-detenzjoni ta' defiċjenzi serji fis-sistema nazzjonali. Il-monitoraġġ tal-puntwalità tal-applikazzjoni tas-sospensjonijiet isir bl-użu tal-għodod ta' monitoraġġ imsemmija fl-Azzjoni 7. 


8.2.
Modifika tal-proċeduri interni għas-sospensjoni u għall-korrezzjoni finanzjarja biex titħaffef l-applikazzjoni

Azzjoni mitmuma
Id-DĠ REGIO u d-DĠ EMPL waqqfu proċeduri interni ġodda għall-applikazzjoni ta' sospensjonijiet u korrezzjonijiet finanzjarji mill-Kummissjoni u aġġornaw il-manwali operattivi tagħhom. Dawn ipprovdew għal semplifikazzjoni tal-proċeduri interni biex jitnaqqas id-dewmien bla bżonn tal-applikazzjoni ta' sospensjoni u korrezzjonijiet finanzjarji. Il-proċeduri interni riveduti tad-DĠ REGIO u d-DĠ EMPL jipprovdu bażi soda għat-tħaffif tal-adozzjoni tad-deċiżjonijiet ta' sospensjoni u korrezzjoni u l-ilħuq ta' punti ta' riferiment imsemmija fil-Pjan ta' Azzjoni (6 xhur mill-pożizzjoni finali tas-sejbiet tal-verifika sal-adozzjoni ta' deċiżjoni ta' sospensjoni u 24 xahar bejn il-verifika u deċiżjoni ta' korrezzjoni finanzjarja tal-Kummissjoni). Filwaqt li se jkun hemm perjodu ta' tranżizzjoni għal verifiki mgħoddija, hemm evidenza tal-impatt tal-proċeduri l-ġodda b'relazzjoni maż-żmien għall-adozzjoni ta' għadd ta' deċiżjonijiet fl-2008.


Azzjoni 9 – Titjib fl-assikurazzjoni mir-RAA

Azzjoni mitmuma
Id-DĠ REGIO u d-DĠ EMPL implimentaw bis-sħiħ fl-abbozzar tar-Rapporti ta' Attività Annwali tal-2007 tagħhom l-azzjonijiet kollha elenkati fil-Pjan ta' Azzjoni, li qiesu r-rakkomandazzjonijiet mill-Qorti Ewropea tal-Awdituri. Il-Qorti Ewropea tal-Awdituri għarfet fir-Rapport Annwali tagħha fl-2007 l-evoluzzjoni pożittiva fil-kwalità tar-Rapporti tal-Attività Annwali tad-DĠ REGIO u EMPL u l-utilità tal-evidenza li jipprovdu (it-Tabella 2.1 u l-paragrafu 2.12 tar-Rapport Annwali għall-2007).


Azzjoni 10 – Massimizzar tal-valur tat-taqsiriet annwali

Azzjoni mitmuma għat-taqsiriet annwali għall-2007
Il-Kummissjoni wettqet valutazzjoni dettaljata u f'waqtha tat-taqsiriet annwali li waslulha, u rrappurtat fuq ir-riżultati lill-Kumitat ta' Kontroll Baġitarju tal-Parlament Ewropew bl-ittri tat-22 ta' Frar, il-25 ta' Marzu u l-21 ta’ April 2008. Il-Qorti Ewropea tal-Awdituri indikat fir-Rapport Annwali tagħha li l-Kummissjoni ssorveljat adegwatament il-proċedura rigward it-taqsiriet annwali billi ħarġet gwida ċara u billi fittxet li ssib ir-raġunijiet għan-nuqqas ta' konformità (paragrafu 2.20 tar-Rapport Annwali 2007).

Il-Kummissjoni analizzat it-taqsiriet relatati mar-rispett għar-rekwiżiti regolatorji minimi kif ukoll għall-valur miżjud ipprovdut u ħadet miżuri biex jiġu segwiti kwalunkwe nuqqasijiet fil-kwalità kif ukoll ta' nuqqas ta' rispett tar-rekwiżiti legali minimi. Id-DĠ REGIO u d-DĠ EMPL qiesu r-riżultati meta ffinalizzaw il-valutazzjonijiet tagħhom tas-sistemi nazzjonali għar-Rapporti ta' Attività Annwali tagħhom. Il-Kummissjoni nediet proċedura ta' ksur kontra Stat Membru li naqas milli jibgħat taqsira annwali tal-ilmenti u l-Kummissjoni bħalissa qiegħda teżamina t-tagħrif li ġie pprovdut minn dakinhar mill-Istat Membru. Hija ffinalizzat u għamlet disponibbli fit-12 ta' Novembru l-gwida riveduta lill-Istati Membri għall-eżerċizzju tal-2008, bl-għan kemm tas-semplifikazzjoni tal-proċess għall-Istati Membri kif ukoll ta' tisħiħ l-elementi tal-valur miżjud tat-taqsiriet annwali sabiex timmassimizza l-kontribut li sar biex tinbena assikurazzjoni fuq il-Fondi.

Id-Direttur Ġenerali tad-DĠ REGIO bagħat ittra lill-Istati Membri f'Diċembru 2008 fejn fakkarhom fl-importanza tal-elementi ta' valur miżjud tat-taqsiriet annwali.

Il-Kummissjoni, fl-2009 u s-snin ta' wara, se tkompli tkompli tanalizza t-taqsiriet annwali li jaslulha mill-Istati Membri u timmassimizza l-valur tagħhom biex tinkiseb żieda fl-assikurazzjoni fuq is-sistemi ta' ġestjoni u kontroll fl-Istati Membri.

Anness 1a - Taqsira tal-korrezzjonijiet finanzjarji fl-2008

	Fond/perjodu
	Korrezzjonijiet finanzjarji aċċettati minn Stat Membru (f'EUR miljuni)
	Korrezzjonijiet finanzjarji minn deċiżjoni tal-Kummissjoni (f'EUR miljuni)
	Korrezzjonijiet finanzjarji totali għall-perjodu 1/1 – 15/12/2008 (f'EUR miljuni)
	Korrezzjonijiet finanzjarji għall-perjodu 15/12 – 31/12/2008 (f'EUR miljuni)
	Korrezzjonijiet finanzjarji totali fl-2008 (f'EUR miljuni)

	FEŻR 2000-06
	573 
	25
	598
	
	598

	FK 2000-06
	9 
	35
	44
	
	44

	FSE 2000-06
	487
	0
	487
	5
	492

	FEŻR 1994-99
	10
	151
	161
	168
	329

	FK 1994-99
	7
	31
	38
	
	38

	FSE 1994-99
	0
	26
	26
	
	26

	Total b'kollox għall-2008
	1,086
	268
	1,354
	173
	1,527

	Total għall-2007
	
	
	
	
	288


Din it-tabella tistabbilixxi l-korrezzjonijiet kollha li saru mill-FEZR, il-FSE u l-FK, u mhux biss dawk li jirriżultaw mill-Azzjoni 1.3.

Iċ-ċifra hija provviżorja u suġġetta għall-aġġustament tal-Kontijiet Annwali tal-Kummissjoni għas-sena 2008.

Anness 1b – Dettalji ta' deċiżjonijiet ta' korrezzjoni finanzjarja u deċiżjonijiet ta' sospensjoni adottati fl-2008 
	
	Stat Membru
	Perjodu tal-programm
	Fond
	Programm
	Ammont
(M EURO)
	Referenza għall-azzjoni fil-Pjan ta' Azzjoni

	Korrezzjonijiet finanzjarji
	Il-Ġermanja
	1994-1999
	FEŻR
	Berlin
	12,90
	1.3b

	
	* Il-Ġermanja
	1994-1999
	FEŻR
	Thüringen
	81,43
	

	
	* Ir-Renju Unit
	1994-1999
	FEŻR
	West Midlands Obj. 2
	0,33
	

	
	Il-Portugall
	1994-1999
	FEŻR
	Alentejo
	0,35
	1.3b

	
	Il-Portugall
	1994-1999
	FEŻR
	Iniciativa para a Modernização da Indútria Têxtil (IC IMIT)
	5,58
	1.3b

	
	L-Olanda
	1994-1999
	FEŻR
	Groningen-Drenthe 
	4,62
	1.3b

	
	Ir-Renju Unit
	1994-1999
	FEŻR
	Industrial South Wales
	14,94
	1.3b

	
	Ir-Renju Unit
	1994-1999
	FEŻR
	Highlands and Islands
	10,42
	1.3b

	
	Il-Ġermanja
	1994-1999
	FEŻR
	Is-Sassonja
	158,08
	1.3b

	
	Il-Greċja
	1994-1999
	FEŻR
	Assi stradali
	30,10
	1.3b

	
	Il-Finlandja
	1994-1999
	FEŻR
	Objettiv 6 1995-1999
	0,44
	1.3b

	
	
	
	
	Sottototal
	319,19
	

	
	* Spanja
	1994-1999
	FK
	–
	3,11
	

	
	* Spanja
	1994-1999
	FK
	–
	23.20
	

	
	* Il-Greċja
	1994-1999
	FK
	–
	5,15
	

	
	
	
	
	Sottototal
	31,46
	

	
	Ir-Renju Unit
	2000-2006
	FEŻR
	North West + URBAN/sottototal
	24,8
	1.2, 1.3a

	
	* Il-Portugall
	2000-2006
	FK
	–
	1,55
	

	
	Spanja
	2000-2006
	FK
	–
	1,52
	1.3a

	
	Spanja
	2000-2006
	FK
	–
	6,38
	1.3a

	
	Spanja
	2000-2006
	FK
	–
	0,77
	1.3a

	
	Spanja
	2000-2006
	FK
	–
	1,24
	1.3a

	
	Il-Greċja
	2000-2006
	FK
	–
	23,26
	1.3a

	
	
	
	
	Sottototal
	34,69
	

	
	* France
	1994-1999
	FSE
	Guadeloupe
	9,19
	

	
	* L-Irlanda
	1994-1999
	FSE
	Employment Community Initiative
	12,72
	

	
	* Ir-Renju Unit
	1994-1999
	FSE
	Resider Obj. 2
	0,57
	

	
	* Ir-Renju Unit
	1994-1999
	FSE
	Northern Uplands Obj. 5
	1,19
	

	
	* Il-Finlandja
	1994-1999
	FSE
	Objettiv 6 1995-1999
	0,09
	

	
	* Il-Ġermanja
	1994-1999
	FSE
	Land Bremen Obj. 3
	1,93
	

	
	
	
	
	Sottototal
	25,69
	

	
	
	
	
	Total b'kollox għall-2008
	433,90
	

	Sospensjonijiet
	L-Italja
	2000-2006
	FEŻR
	Puglia
	-
	1.2, 1.3a

	
	Interreg
	2000-2006
	FEŻR
	Franza/ir-Renju Unit:
	-
	1.3a

	
	Interreg
	2000-2006
	FEŻR
	Medocc
	-
	1.3a

	
	*Interreg
	2000-2006
	FEŻR
	L-Italja/l-Albanija
	-
	

	
	Spanja
	2000-2006
	FEŻR
	disa' entitajiet intermedji
	-
	1.3a

	
	* Il-Bulgarija
	2000-2006
	FK
	Żewġ proġetti fis-settur tat-toroq
	-
	

	
	L-Italja
	2000-2006
	FSE
	Calabria Obj. 1
	-
	1.3a

	
	Il-Lussemburgu
	2000-2006
	FSE
	Obj. 3
	-
	1.3a

	
	Ir-Renju Unit - l-Iskozja
	2000-2006
	FSE
	Obj. 2 u Obj. 3
	-
	1.2, 1.3a

	
	Il-Lussemburgu
	2000-2006
	FSE
	Equal
	-
	1.3a


* Mhux taħt Il-Pjan ta’ Azzjoni.

Anness 2 – Taqsira tal-korrezzjoni finanzjarja u l-proċeduri ta' sospensjoni għaddejjin fi tmiem l-2008

	Fond/perjodu
	Korrezzjoni finanzjarja u proċeduri ta' sospensjoni għaddejjin
	Ammont stmat (f'EUR miljuni) 
	Sors (numru ta' proċeduri)

	
	Numru ta’ proċeduri
	Numru ta’ programmi/proġetti
	
	Verifika tal-Kummissjoni 
	Programm/ għeluq tal-proġett
	OLAF 
	ECA

	FEŻR 2000-06
	51
	71
	783
	39
	0
	10
	2

	FK 2000-06
	52
	74
	167
	31
	20
	0
	1

	FSE 2000-06
	13
	13
	257
	12
	0
	0
	1

	FEŻR 1994-99
	48
	50
	1,233
	17
	9
	20
	2

	FK 1993-99
	7
	8
	5
	2
	4
	0
	1

	FSE 1994-99
	14
	14
	387
	0
	14
	0
	0

	Total b'kollox għall-2008
	185
	230
	2,832
	101
	47
	30
	7


Iċ-ċifra hija provviżorja u suġġetta għall-aġġustament tal-Kontijiet Annwali tal-Kummissjoni għas-sena 2008.

L-"Ammonti stmati (f'EUR miljuni)" ta' korrezzjonijiet potenzjali huma l-aqwa stimi, meta jitqies l-istat attwali tas-segwitu ta' verifiki, l-implimentazzjoni ta' pjanijiet ta' azzjoni ta' rimedju u ittri ta' pożizzjoni finali maħruġa lill-Istati Membri.

ANNESS 3 - Azzjonijiet għaddejjin li għad baqa' mill-Pjan ta' Azzjoni (li jridu jiġu inkorporati fl-istrateġija ta' verifika konġunta 2009-2011)

	. 
	Azzjoni oriġinali fl-2008
	Azzjoni li għad baqa' fl-2008
	Indikatur rivedut
	Data tal-għeluq

	1. Azzjonijiet skont l-istrateġija konġunta ta’ verifika tal-Azzjonijiet Strutturali għall-2000-2006

	1.1.
	It-twettiq tal-verifiki mmirati lejn l-entitajiet ta’ ġestjoni b’riskju għoli (2000-06) 
	Segwitu tar-riżultati tas-47 verifika mwettqa u t-twettiq tal-erba' verifiki posposti
	Verifiki mwettqa u segwitu mitmum b'riżultat effettiv – assikurazzjoni raġjonevoli li s-sistema qed taħdem sew fl-applikazzjoni tal-miżuri korrettivi.
	31.12.2009

	1.2.
	Tlestija tas-segwitu tal-implimentazzjoni tal-Istati Membri tas-27 pjan ta’ azzjoni ta' rimedju attwali biex jirrimedja nuqqasijiet serji fis-sistemi ta’ ġestjoni u kontroll ta' dawk l-Istati Membri
	Tlestija tas-segwitu ta' 13-il pjan ta' azzjoni ta' rimedju
	Pjanijiet ta’ azzjoni rimedjali (FEŻR 7/FSE 6) fi Stati Membri konklużi b’riżultat effettiv
	31.12.2009

	1.3a u 1.3b

	Konklużjoni tal-20 proċedura ta’ sospensjoni u korrezzjoni finanzjarja għaddejjin bħalissa għall-2000-2006 u l-34 proċedura ta’ korrezzjoni finanzjarja mill-verifiki tal-għeluq għall-1994-1999

	Konklużjoni tas-seba' proċeduri ta’ sospensjoni u korrezzjoni finanzjarja għall-2000-2006 u s-17-il proċedura ta’ korrezzjoni finanzjarja li għad baqa' mill-verifiki tal-għeluq għall-1994-1999
	Il-proċeduri ta’ sospensjoni/korrezzjoni finanzjarja konklużi bil-korrezzjonijiet maqbula mill-Istati Membri jew minn deċiżjoni tal-Kummissjoni fi żmien id-data tal-għeluq ta' 24 xahar 
	31.12.2009

(30.06.2009 għall-proċeduri għall-1994-1999)

	1.4.
	Segwitu għall-każijiet individwali ta’ żbalji sostantivi għad-DAS 2006 flimkien ma’ kwalunkwe implikazzjonijiet sistemiċi
	It-teħid ta' pożizzjoni finali dwar l-14-il każ ta' żball individwali li għad baqa' u konklużjoni tal-20 proċedura ta' korrezzjoni finanzjarja mnedija.
	Il-proċeduri ta’ korrezzjoni finanzjarja konklużi bil-korrezzjonijiet maqbula mill-Istati Membri (jew b'deċiżjoni tal-Kummissjoni) jew magħluqa mingħajr korrezzjonijiet (jekk l-argumenti tal-Istati Membri kienu aċċettati mill-Kummissjoni). 
	30.12.2009

	3. Azzjonijiet preventivi għall-għeluq tal-programmi u l-proġetti 2000-2006

	3.1.
	Tlestija tal-inkjesta tal-verifika dwar ir-reviżjoni tal-ħidma tal-entitajiet ta’ stralċ (2000-06)
	Tlestija tas-segwitu ta' 30 verifika ta' entitajiet ta' stralċ u twettiq taż-żewġ verifiki posposti.
	Verifiki mwettqa u segwitu mitmum b'riżultat effettiv – assikurazzjoni raġjonevoli li l-entità ta' stralċ qed taħdem b'mod sodisfaċenti bil-ħsieb tat-tħejjija għall-għeluq jew l-applikazzjoni tal-miżuri korrettivi.
	31.12.2009

	4. Azzjonijiet preventivi għall-perjodu ta’ programmazzjoni 2007-2013

	4.1.
	Reviżjoni tar-rapporti u l-opinjonijiet dwar il-valutazzjoni ta’ konformità 
	Tlestija tar-reviżjoni tar-rapporti u l-opinjoni dwar il-valutazzjoni ta’ konformità għal 152 programm
	Reviżjoni dokumentarja tal-programmi kollha li jifdal


	30.9.2009

	4.2.
	Reviżjoni tal-istrateġiji ta’ verifika nazzjonali 
	Tlestija tar-reviżjoni tal-istrateġija ta' verifika nazzjonali għal 67 programm
	Reviżjoni dokumentarja tal-istrateġiji kollha li jifdal
	30.9.2009


�	COM(2008) 97.


�	SEC(2008) 2756.


�	Iċ-ċifra hija provviżorja u suġġetta għall-aġġustament tal-Kontijiet Annwali tal-Kummissjoni għas-sena 2008.


�	Is-somma ta' programmi/proġetti hija ikbar milli rrappurtat oriġinalment fil-Pjan ta' Azzjoni bħala proġetti ta' Fond ta' Koeżjoni ġew inklużi. 


�	Il-Kummissjoni adottat Komunikazzjoni dwar il-Pjan ta’ Azzjoni tal-Kummissjoni lejn Qafas ta’ Kontroll Intern Integrat nhar it-3 ta’ Frar 2009.


�	COM(2008) 866.


�	SEC(2008) 2649

